
ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2015-01-29 Nr. Tp-1
Šakiai


Posėdis įvyko 2015-01-29 1000-1140 val.

Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 24 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 

Juozas Bertašius informavo, jog tarybos nario Dariaus Mikelionio įgaliojimai nutrūko prieš terminą ir, atsiradus laisvai vietai, savivaldybės tarybos nariu tampa Vidmantas Brazaitis, kuris šiandien pakviestas priimti priesaiką. 


Ligita Klapavščiuk supažindino Vidmantą Brazaitį su priesaika.


Priesaiką priima Vidmantas Brazaitis. 


Juozas Bertašius pristatė, kad darbotvarkėje buvo 22 klausimai, tačiau komitetų metu buvo pasiūlyta klausimą Nr. 19 „Dėl mokesčio už naudojimąsi rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis ar jų junginiais dydžių nustatymo ir mokesčio mokėjimo, administravimo, priežiūros ir leidimų išdavimo tvarkos aprašo patvirtinimo“ išbraukti iš darbotvarkės.  

NUSPRĘSTA. Patvirtinti posėdžio darbotvarkę su pakeitimais. 

BALSAVO: „už“ – 24 (vienbalsiai).
 
DARBOTVARKĖ:


1. Dėl pritarimo projektui, finansuojamam iš 2014 metų žemės ūkio, maisto ūkio ir kaimo plėtros skatinimo programos priemonei ,,Parama kaimo bendruomenėms ir vietos veiklos grupėms“ įgyvendinti skirtų lėšų.


2. Dėl rajono savivaldybės tarybos 2014 m. kovo 27 d. sprendimo Nr. T-99 „Dėl rajono savivaldybės bendruomenės sveikatos tarybos sudarymo ir pirmininko skyrimo“ dalinio pakeitimo.


3. Dėl studijų rėmimo nuostatų, paraiškos ir sutarties formų patvirtinimo.

4. Dėl rajono savivaldybės melioracijos darbų 2015 metais programos patvirtinimo.

5. Dėl turto perdavimo Zanavykų muziejui.

6. Dėl nekilnojamojo turto perdavimo Šakių „Varpo“ mokyklai.

7. Dėl valstybei nuosavybės teise priklausančio turto nurašymo.

8. Dėl negyvenamųjų patalpų, esančių Kriūkų seniūnijoje, Gerdžiūnų kaime, Liepų g.12, nuomos viešojo konkurso būdu.

9. Dėl priedų prie tarnybinių atlyginimų kultūros įstaigų vadovams nustatymo.

10. Dėl premijos skyrimo Algimantui Dielininkaičiui.

11. Dėl Šakių kultūros centro padalinio cirko mokyklos nario mokesčio nustatymo.

12. Dėl rajono savivaldybės tarybos 2012 m. lapkričio 29 d. sprendimu Nr. T-400 „Dėl rajono savivaldybės strateginio planavimo metodikos tvirtinimo“ papildymo.


13. Dėl piniginės socialinės paramos teikimo nepasiturintiems Šakių rajono savivaldybės gyventojams tvarkos aprašo patvirtinimo.


14. Dėl tarnybinio atlyginimo Astai Pranaitienei nustatymo.


15. Dėl tarnybinio atlyginimo Vilmai Bielskienei nustatymo.


16. Dėl Griškabūdžio gimnazijos, Lekėčių mokyklos teikimo 2015 metais dalyvauti švietimo įstaigų modernizavimo programoje.


17. Dėl rajono savivaldybės švietimo įstaigų mokytojų ir pagalbos mokiniui specialistų (išskyrus psichologus) atestacijos komisijų parengtų 2015–2017 metų atestacijos programų patvirtinimo.


18. Dėl rajono savivaldybės tarybos 2012 m. kovo 29 d. sprendimo Nr. T-115 „Dėl priešmokyklinio-ikimokyklinio ugdymo grupės Plokščių vidurinėje mokykloje steigimo“ pakeitimo.


19. Dėl rajono savivaldybės tarybos 2002 m. birželio 6 d. sprendimo Nr. T-95 ,,Dėl Griškabūdžio vidurinėje mokykloje teikiamų paslaugų tarifų nustatymo“ pakeitimo.


20. Dėl rajono savivaldybės tarybos 2009 m. vasario 26 d. sprendimo Nr. T-40 ,,Dėl Slavikų seniūnijos laisvalaikio centro teikiamų paslaugų tarifų nustatymo“ pakeitimo.


21. Dėl rajono savivaldybės tarybos 2014 m. kovo 27 d. sprendimo Nr. T-105 ,,Dėl rajono savivaldybės Zanavykų muziejaus teikiamų mokamų paslaugų kainų nustatymo“ papildymo.


1. SVARSTYTA. Pritarimo projektui, finansuojamam iš 2014 metų žemės ūkio, maisto ūkio ir kaimo plėtros skatinimo programos priemonei ,,Parama kaimo bendruomenėms ir vietos veiklos grupėms“ įgyvendinti skirtų lėšų klausimas. 


Pranešėjas Rimantas Valiukas, rajono bendruomenių centrų kuratorius.  

NUSPRĘSTA. Pritarti sprendimo projektui (sprendimas Nr. T-1).


BALSAVO: „už“ – 24 (vienbalsiai).


2. SVARSTYTA. Rajono savivaldybės tarybos 2014 m. kovo 27 d. sprendimo Nr. T-99 „Dėl rajono savivaldybės bendruomenės sveikatos tarybos sudarymo ir pirmininko skyrimo“ dalinio pakeitimo klausimas.


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-2).


BALSAVO: „už“ – 24 (vienbalsiai).

3. SVARSTYTA. Studijų rėmimo nuostatų, paraiškos ir sutarties formų patvirtinimo klausimas. 


Pranešėja Danutė Jurgutienė, rajono savivaldybės administracijos vyriausioji specialistė. 


Martinas Eimutis. Komiteto posėdyje buvo pasiūlyta studijų rėmimo fondo lėšas skirti ne vien iš rajono biudžeto, bet kreiptis ir į verslininkus. Reikia analizuoti Šakių rajono darbo rinkos pasiūlą ir remti profesinio rengimo centrus.  


NUSPRĘSTA. Pritarti sprendimo projektui  (sprendimas Nr. T-3).


BALSAVO: „už“ – 23, „susilaikė“ - 1.

4. SVARSTYTA. Rajono savivaldybės melioracijos darbų 2015 metais programos patvirtinimo klausimas. 


Pranešėjas Alfridas Vigelis, Žemės ūkio skyriaus vedėjas.


Tarybos narė Irena Haase sprendimo projekto svarstyme ir balsavime nedalyvauja. 

NUSPRĘSTA. Pritarti sprendimo projektui (sprendimas Nr. T-4).


BALSAVO: „už“ – 23 (vienbalsiai).

5. SVARSTYTA. Turto perdavimo Zanavykų muziejui klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-5).


BALSAVO: „už“ – 24 (vienbalsiai).

6. SVARSTYTA. Nekilnojamojo turto perdavimo Šakių „Varpo“ mokyklai klausimas.


Pranešėja Egidija Grigaitienė, Biudžeto ir turto skyriaus vedėja. 

NUSPRĘSTA. Pritarti sprendimo projektui (sprendimas Nr. T-6).


BALSAVO: „už“ – 24 (vienbalsiai).

7. SVARSTYTA. Valstybei nuosavybės teise priklausančio turto nurašymo klausimas.


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-7).


BALSAVO: „už“ – 24 (vienbalsiai).


8. SVARSTYTA. Negyvenamųjų patalpų, esančių Kriūkų seniūnijoje, Gerdžiūnų kaime, Liepų g.12, nuomos viešojo konkurso būdu klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-8).


BALSAVO: „už“ – 24 (vienbalsiai).

9. SVARSTYTA. Priedų prie tarnybinių atlyginimų kultūros įstaigų vadovams nustatymo klausimas. 


Pranešėja Augenija Kasparevičienė, Kultūros ir turizmo skyriaus vedėja. Švietimo, kultūros ir sporto bei Sveikatos ir socialinės politikos jungtinio komiteto bei Finansų komiteto posėdžių metu buvo siūloma padidinti Laimai Mockevičienei koeficientą iki 4,0, o Ūkio ir Regioninės plėtros jungtinio komiteto posėdžio metu buvo siūloma koeficientą didinti iki 4,5. 

Edmundas Rinkevičius. Manau, kad kol nėra patvirtintas rajono savivaldybės biudžetas, neturėtų būti svarstomi priedų ir koeficientų didinimo klausimai. Vadovai turėtų gauti bazinį atlyginimą, o priedai turėtų būti mokami ne iš biudžeto lėšų, o pagal patvirtintą tvarką. 

Irena Haase teiravosi, kiek sprendimo projekte nurodyti įstaigų vadovai gauna atlyginimo su visais priedais. 


Augenija Kasparevičienė. Laima Mockevičienei su sprendimo projekte nurodytais koeficientais būtų mokama 2976 Lt, Edgarui Pilypaičiui – 3531 Lt, Raimundui Januševičiui – 3111 Lt, neatskaičiavus mokesčių. 


Kęstutis Gudelevičius. Siūlau sprendimo projekte nurodytiems kultūros centrų vadovams skirti vienodą - 4,5 koeficientą. 


Sigitas Stanaitis. Kiek sprendimo projekte minimi kultūros centrų vadovai uždirbo lėšų, vykdydami papildomą veiklą? 


Augenija Kasparevičienė. Su teikiamomis paslaugomis, rėmėjais ir projektine veikla Kudirkos Naumiestis surinko 3 6370 Lt, Šakių kultūros centras – 101 500 Lt, Gelgaudiškio kultūros centras už projektinė veiklą – 45 000, iš rėmėjų – 21 000 Lt, Zanavykų muziejus – 11 000 Lt.  


Juozas Bertašius siūlo balsuoti už sprendimo projektą 2 punkte vietoj skaičių „3,0“ įrašant skaičius „4,5“. 

NUSPRĘSTA. Pritarti sprendimo projektui 2 punkte vietoj skaičių „3,0“ įrašant skaičius „4,5“ (sprendimas Nr. T-9).


BALSAVO: „už“ – 22, „prieš“ – 1, „susilaikė“ - 1.

Iš posėdžių salės išvyko tarybos narė Marija Jurgilienė. Toliau posėdyje dalyvauja 23 tarybos nariai. 

10. SVARSTYTA. Premijos skyrimo Algimantui Dielininkaičiui klausimas.


Pranešėja Augenija Kasparevičienė, Kultūros ir turizmo skyriaus vedėja.

NUSPRĘSTA. Pritarti sprendimo projektui (sprendimas Nr. T-10).


BALSAVO: „už“ – 23 (vienbalsiai).


11. SVARSTYTA. Šakių kultūros centro padalinio cirko mokyklos nario mokesčio nustatymo klausimas.


Pranešėja Augenija Kasparevičienė, Kultūros ir turizmo skyriaus vedėja.


NUSPRĘSTA. Pritarti sprendimo projektui (sprendimas Nr. T-11).


BALSAVO: „už“ – 22, „susilaikė“ - 1.

12. SVARSTYTA. Rajono savivaldybės tarybos 2012 m. lapkričio 29 d. sprendimu Nr. T-400 „Dėl rajono savivaldybės strateginio planavimo metodikos tvirtinimo“ papildymo klausimas.


Pranešėjas Vitas Girdauskas, Regioninės plėtros skyriaus vedėjas. 


NUSPRĘSTA. Pritarti sprendimo projektui (sprendimas Nr. T-12).


BALSAVO: „už“ – 23 (vienbalsiai).

13. SVARSTYTA. Piniginės socialinės paramos teikimo nepasiturintiems Šakių rajono savivaldybės gyventojams tvarkos aprašo patvirtinimo klausimas.


Pranešėja Leonora Pocevičiūtė, Socialinės paramos skyriaus vedėja.


NUSPRĘSTA. Pritarti sprendimo projektui (sprendimas Nr. T-13).


BALSAVO: „už“ – 22, „susilaikė“ - 1.


14. SVARSTYTA. Tarnybinio atlyginimo Astai Pranaitienei nustatymo klausimas.


Pranešėja Leonora Pocevičiūtė, Socialinės paramos skyriaus vedėja.

Edmundas Rinkevičius. Šiuo metu šios įstaigos yra biudžetinės. Siūlau šias įstaigas pertvarkyti į viešąsias įstaigas. 


Henrikas Zaremba. Šias įstaigas padarius viešosiomis išaugtų teikiamų paslaugų kainos. Taip pat šių įstaigų metodika yra skirtinga ir pagal metodikas turėtų būti skiriamas įstaigų vadovų koeficientas. 


NUSPRĘSTA. Pritarti sprendimo projektui (sprendimas Nr. T-14).


BALSAVO: „už“ – 17, „prieš“ – 1, „susilaikė“ - 5.


15. SVARSTYTA. Tarnybinio atlyginimo Vilmai Bielskienei nustatymo klausimas. 


Pranešėja Leonora Pocevičiūtė, Socialinės paramos skyriaus vedėja.

NUSPRĘSTA. Pritarti sprendimo projektui (sprendimas Nr. T-15).


BALSAVO: „už“ – 17, „prieš“ – 1, „susilaikė“ - 5.

16. SVARSTYTA. Griškabūdžio gimnazijos, Lekėčių mokyklos teikimo 2015 metais dalyvauti švietimo įstaigų modernizavimo programoje klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-16).


BALSAVO: „už“ – 23 (vienbalsiai).


17. SVARSTYTA. Rajono savivaldybės švietimo įstaigų mokytojų ir pagalbos mokiniui specialistų (išskyrus psichologus) atestacijos komisijų parengtų 2015–2017 metų atestacijos programų patvirtinimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-17).


BALSAVO: „už“ – 23 (vienbalsiai).


18. SVARSTYTA. Rajono savivaldybės tarybos 2012 m. kovo 29 d. sprendimo Nr. T-115 „Dėl priešmokyklinio-ikimokyklinio ugdymo grupės Plokščių vidurinėje mokykloje steigimo“ pakeitimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-18).


BALSAVO: „už“ – 23 (vienbalsiai).


19. SVARSTYTA. Rajono savivaldybės tarybos 2002 m. birželio 6 d. sprendimo Nr. T-95 ,,Dėl Griškabūdžio vidurinėje mokykloje teikiamų paslaugų tarifų nustatymo“ pakeitimo klausimas. 


Pranešėjas Kęstutis Kuncaitis, Ūkio skyriaus vedėjas.

NUSPRĘSTA. Pritarti sprendimo projektui (sprendimas Nr. T-19).


BALSAVO: „už“ – 23 (vienbalsiai).

20. SVARSTYTA. Rajono savivaldybės tarybos 2009 m. vasario 26 d. sprendimo Nr. T-40 ,,Dėl Slavikų seniūnijos laisvalaikio centro teikiamų paslaugų tarifų nustatymo“ pakeitimo klausimas.


Pranešėjas Kęstutis Kuncaitis, Ūkio skyriaus vedėjas.

NUSPRĘSTA. Pritarti sprendimo projektui (sprendimas Nr. T-20).


BALSAVO: „už“ – 23 (vienbalsiai).


21. SVARSTYTA. Rajono savivaldybės tarybos 2014 m. kovo 27 d. sprendimo Nr. T-105 ,,Dėl rajono savivaldybės Zanavykų muziejaus teikiamų mokamų paslaugų kainų nustatymo“ papildymo klausimas. 


Pranešėjas Kęstutis Kuncaitis, Ūkio skyriaus vedėjas. Sprendimo projekto lentelės 3.15. eilutėje siūloma įrašyti skaičių 2. 

NUSPRĘSTA. Pritarti sprendimo projektui su papildymais (sprendimas Nr. T-21).


BALSAVO: „už“ – 23 (vienbalsiai).

***

Edmundas Rinkevičius teiravosi, kodėl savivaldybės interneto svetainėje pateikti teisės aktai tik nuo 2007 metų?


Tomas Laugalys. Man pradėjus dirbti, svetainėje teisės aktai buvo tik nuo 2007 metų. Šie dokumentai yra archyve, tačiau jų nėra elektroniniame variante. Pasiteiravus svetainę  aptarnaujančios firmos, kur yra ankstesni teisės aktai, buvo atsakyta, jog buvo nuspręsta palikti tik nuo 2007 metų. 


Edmundas Rinkevičius. Kodėl nėra ankstesnių posėdžių vaizdo transliacijos? 


Tomas Laugalys. Vaizdo transliacija yra surinkta. Kaskart skambinu svetainę aptarnaujančiai įmonei ir raginu, kad transliacija kuo greičiau būtų paskelbta svetainėje.  
***


Bernardinas Petras Vainius kreipėsi į UAB „Šakių vandenys“ direktorių prašydamas, kad jis pasiaiškintų dėl sausio 20 d. laikraštyje „Valsčius“ išspausdinto straipsnio.


Vaidas Litinskas. Buvo pateikti skaičiavimai, kiek planuojama padidinti vandens kainą pagal Europos Sąjungos investicijas. Buvo kalbama, kad turėtume jau šiais metais kreiptis į kainų komisiją ir prašyti, kad į amortizaciją būtų įtraukti projektai, tačiau tai patvirtinančių teisės aktų nėra. Manau, kad kaina bent 5 metus didėti negali tol, kol nedidėja pragyvenimo lygis.  


Juozas Bertašius. Tai kodėl laikraštyje buvo pateikta teisės aktų neatitinkanti informacija?


Vaidas Litinskas. Vyko diskusija su žurnaliste, matyt, buvo per daug emocijų. 

Bernardinas Petras Vainius siūlo direktoriui atsiprašyti visuomenės ir informuoti visuomenę, jog ši informacija nėra tikra. 



Henrikas Zaremba. Dotacija ar  Valstybės parama į sąnaudas nėra įtraukiama. 

Posėdžio pirmininkas




Juozas Bertašius
Posėdžio sekretorė




Inga Kanapeckienė

